Romanza-boek van die week: Teen haar beterwete | Maroela Media
Marilé Cloete is die skrywersnaam wat Alta Cloete gebruik wanneer sy haar hand aan ŉ romanse waag. Sy is ŉ plaaskind van die Roggeveld wat in die Boland kom wortel skiet het. Daar deel sy haar lewe met haar eie held, ŉ sagmoedige Duitse herdershond, twee eiesinnige gemmerkatte en ŉ paar handmak voëls. Wanneer sy nie skryf nie, probeer sy lees en spesifiek Afrikaanse boeke op sosiale media bevorder. Sy verlang ook na haar twee seuns wat in Noorweë werk. Sy is ŉ ongeneeslike romantikus wat onwrikbaar in die liefde glo. Sy beskou lees as die enigste heilsame vorm van verslawing – dit maak nie vet of dronk nie, takel nie jou liggaam af nie en gee jou ŉ eie binnelewe wat niemand van jou kan wegneem nie.
Inskrywings vir die Romanza Ridder-kompetisie is nou gesluit. Hou egter die blad dop om uit te vind wie die finaliste is en om vir jou gunsteling te stem.